Държавен вестник, бр. 52, 2022 г., стр. 23

БРОЙ  52	
Д Ъ Р Ж А В Е Н  В Е С Т Н И К 	
СТР.  23  
се включват представители на общинската 
администрация, представител на съответното 
регионално управление на образованието, а за 
детските градини – и на обществения съвет 
в детската градина.
Чл. 20. (1) Писменият изпит се провежда 
чрез решаване на тест и четири казуса и се 
организира в два модула. Първият модул 
включва решаване на тест, който съдържа 
въпроси, всеки с не по-малко от три вариан­
та на отговор, от които само един възможен 
верен, а вторият модул съдържа въпроси със 
свободни отговори и казуси.
(2) Чрез писмения изпит се цели да бъдат 
проверени знанията и уменията на всеки 
кандидат да се справя със задачи, които са 
свързани със задълженията на конкурсната 
длъжност.
(3) За провеждането на втория модул на 
писмения изпит комисията осигурява най-
малко два комплекта с копия на нормативните 
актове по чл. 6, ал. 4.
(4) Тестът и казусите при провеждане на 
конкурса за заемане на длъжността „дирек­
тор“ на държавните и общинските училища 
се генерират в деня на провеждането му и се 
изпращат по модули от Министерството на 
образованието и науката.
(5) Преди започване на писмения изпит 
кандидатите изключват всички лични сред­
ства за комуникация/електронни устройства 
и ги поставят на определено за целта място.
Чл. 21. (1) В конкурса за заемане на длъж­
ността „директор“ на държавните и общин­
ските детски градини, училища и центрове за 
подкрепа за личностно развитие, РЦПППО, 
Държавния логопедичен център (ДЛЦ) и 
Националния дворец на децата (НДД) чрез 
писмения изпит се проверява степента на 
придобитите от кандидата компетентности, 
установени в приложение № 3 към чл. 42, 
ал. 2, т. 2 от Наредба № 15 от 22.07.2019 г. за 
статута и професионалното развитие на учи­
телите, директорите и другите педагогически 
специалисти в съответствие със спецификата 
на институцията:
1. педагогическа компетентност;
2. управленска компетентност, включи­
телно:
а) административна и правна култура;
б) планиране, организиране и контрол;
в) управление на ресурси;
3. социална и гражданска компетентност.
(2) В конкурса за заемане на длъжността 
„директор“ на специализираните обслужва­
щи звена, с изключение на РЦПППО, ДЛЦ 
и НДД, чрез писмения изпит се проверява 
степента на придобитите от кандидата ком­
петентности в съответствие със спецификата 
на институцията:
1. стратегическа компетентност;
2. управленска компетентност, включи­
телно:
а) административна и правна култура;
б) планиране, организиране и контрол;
в) управление на ресурси;
3. социална и гражданска компетентност.
Чл. 22. (1) Тестът съдържа 40 въпроса, всеки 
с не по-малко от три варианта на отговор, 
от които само един възможен верен, който 
носи по 0,5 точки, и 10 въпроса със свободни 
отговори, като всеки напълно верен отговор 
носи по 1 точка. Частично верните отговори 
носят по 0,5 точки.
(2) Максималният брой точки за всеки 
казус е 5 точки. Критериите за оценяване на 
казусите са:
1. описание на възможните проблеми – с 
максимален брой точки 2;
2. правилно прилагане на нормативната 
уредба, относима към казуса – с максимален 
брой точки 1;
3. предложение за решение с формулирани 
правилни изводи – с максимален брой точки 2.
(3) Казусите се оценяват от двама членове 
на комисията, определени от председате­
ля, всеки от които формира оценка, която 
мотивира писмено съгласно критериите по 
ал. 2. Общата оценката на казуса се формира 
като средноаритметична от индивидуалните 
оценки.
(4) Максималният резултат, който може да 
получи всеки кандидат от писмения изпит, 
е 50 точки.
(5) Минималният резултат, при който 
кандидатът се счита за успешно издържал 
писмения изпит, е 30 точки. При резултат на 
писмения изпит, по-нисък от 30 точки, канди­
датът не се допуска до защита на концепция 
за стратегическо управление на институцията.
(6) Времето за решаване на първия модул 
е 50 минути, а за втория – 70 минути. Меж­
ду двата модула се осигурява почивка от 15 
минути.
Чл. 23. (1) Председателят на конкурсната 
комисия запознава кандидатите със системата 
на определяне на резултатите непосредствено 
преди започването на писмения изпит. 
(2) На кандидатите се предоставят:
1. един плик за теста от първия модул;
2. един голям плик за писмения изпит-тест 
от двата модула;
3. един плик малък формат за формуляра 
за личните данни;
4. три листа за чернова, подпечатани с 
печата на съответния орган по чл. 3, ал. 2.
(3) Писменият изпит е анонимен, като всеки 
кандидат попълва формуляр за лични данни, 
който се запечатва в плик малък формат.
(4) След приключване на работата канди­
датът поставя решения тест в плика по ал. 2, 
т. 1 и го запечатва.